**FAIR PLAY - KRITERIJI**

* ***KRITERIJI ZA TOČKE, KI JH DAJEJO DELEGATI IN SODNIKI***

Delegat v sodelovanju s sodniki izpolni zapisnik o tekmovanju za FAIR PLAY po naslednjih kriterijih:

**A1** ekipa brez disciplinske kazni na tekmi, dobi **(MINUS) -3** točke

**A2** za vsak javni opomin, prejme ekipa **1** točko

**A3** za vsako izključitev igralca, ki je posledica 2. RU prejme ekipa **2** točki

**A4** direktna izključitev igralca predstavlja za ekipo **3** točke

**A5** za odstranitev enega funkcionarja s klopi, prejme ekipa **3** točke

**A6** spoštovanje sodnikov s strani igralcev, se ocenjuje z naslednjimi točkami:

 **0** - pohvalno; **1** - primerno; **2** - neprimerno; **3** - zelo slabo

**A7** obnašanje funkcionarjev na klopi posamezne ekipe, se točkuje:

 **0** - pohvalno; **1** - primerno; **2** - neprimerno; **3** - zelo slabo

**A8** obnašanje navijačev posamezne ekipe se ocenjuje z naslednjimi točkami:

 **0** - pohvalno; **1** - primerno; **2** - neprimerno; **3** - zelo slabo

**A9** za organizacijo tekme, **RS** - redarska služba; **ZS** - zdravniška služba; **PŽ** - pobiralci žog; se ocenjuje glede na to v kolikih od navedenih služb, so bile pomanjkljivosti

 **0** - VSE delovale dobro; **1** - ena delovala slabo (katerakoli od treh)

 **2** - dve delovali slabo (katerakoli od treh); **3** - VSE delovale slabo

**A10** Odnos ekipe in funkcionarjev do igre:

 **0** - napadalna, atraktivna in športna igra

 **1** - povprečna igra z občasnimi lepimi akcijami

 **2** - počasna igra s tendenco zavlačevanja in z glasnimi igralci

 **3** - nezanimiva igra, igralci in funkcionarji nestrpni in glasni

**A11** prihod na tekmo in prijava ekipe za tekmo (min 45 minut pred tekmo)

 **0** - pravočasen prihod in prijava ekipe za tekmo

 **1** - zamuda ekipe do 30 minut

 **2** - zamuda več kot 30 minut, vendar še pred delegiranim začetkom tekme

 **3** - zamuda več kot 45 minut, vendar pa je bila tekma še vedno odigrana

* ***KRITERIJI ZA TOČKE, KI JIH DAJEJO ORGANI TEKMOVANJA***

Organi, ki vodijo tekmovanja, na podlagi ugotovitev pri svojem delu, dajejo posameznim ekipam svoje ocene, po spodaj navedenih kriterijih. Te točke se prištevajo k točkam, ki jih je na istem zapisniku zapisal delegat.

**B1** **4** točke za vsako disciplinsko kazen igralcu za več kot tri tekme prepovedi

**B2 4** točke za disciplinsko kazen funkcionarju s prepovedjo daljšo od treh tekem ali za dobo enega meseca do treh mesecev

**B3** **5** točk za vsako časovno prepoved nastopanja igralcu

**B4** **5** točk za vsako disciplinsko kazen funkcionarju s prepovedjo več kot tri mesece in za vsako denarno kazen igralcu, funkcionarju ali ekipi

**B5** **10** točk za vsako tekmo, ki jo ekipa izgubi za “zeleno mizo”

**B6** **15** točk za neopravičen izostanek ekipe s tekme

**B7**  **20** točk za prekinitev tekme po krivdi ekipe (pri obojestranski krivdi vsaki ekipi 20 točk)